open-index/open-wikipedia-markdown huggingface dataset:
Bremo Stokerio „Drakula“

**Bremo Stokerio „Drakula“** () – 1992 m. JAV režisieriaus Francis Ford Coppola sukurtas siaubo filmas pagal klasika tapusį B. Stokerio romaną, iš esmės beveik nuo jo nenukrypstant. Juosta, kurioje vaidino visas būrys Holivudo žvaigždžių, buvo puikiai įvertinta kritikų ir žiūrovų, pelnė tris Oskarus ir daugybę kitų prizų.

Interneto svetainėje Rotten Tomatoes filmas vertinamas 79 % teigiamų atsiliepimų.

## Pagrindiniai aktoriai
: *Aktorius – vaidmuo*
* Gary Oldman – grafas Drakula 
* Winona Ryder – Mina Harker / Elžbieta
* Anthony Hopkins – profesorius Abrahamas Van Helsingas 
* Keanu Reeves – Džonatanas Harkeris
* Sadie Frost – Liusė Vesterna
* Tom Waits – R. M. Reinfeldas
* Richard E. Grant – daktaras Džekas Sevardas
* Cary Elves – seras Arturas Helmvudas
* Billy Campbell – Kvinsis P. Morisas
* Monica Bellucci – Drakulos nuotaka
* Michaela Bercu – Drakulos nuotaka

## Apdovanojimai ir nominacijos
Emanuelė 2

**Emanuelė 2** () – 1975 m. sukurtas erotinis filmas. Kaip ir pirmojoje dalyje, sukurtoje metais anksčiau, pagrindinį vaidmenį atliko aktorė Sylvia Kristel, o neilgame epizode masažo salone nusifilmavusi Laura Gemser vėliau eilėje erotinių filmų įkūnijo juodaodę Emanuelę.

## Pagrindiniai aktoriai
: *Aktorius – vaidmuo*
* Sylvia Kristel – Emanuelė (personažas)
* Umberto Orsini – Žanas
* Frederic Lagache – Kristoferis
* Catherine Rivet – Ana-Marija
* Henry Czarniak – Igoris
* Tom Clark – Piteris
* Laura Gemser – masažuotoja
* Venantino Venantini

## Turinys

Kaip ir pirmojo filmo, šio veiksmas taip pat vyksta Azijoje, šį kartą – Honkonge. Emanuelė atvyksta pas savo vyrą Žaną, susipažįsta su jaune mergina Ana-Marija ir trijulė kartu leidžia laiką, lankydami įdomias vietas, besilinksmindami ir, žinoma, ieškodami naujų seksualinių patirčių...
Mirtis ateina vidurnaktį

**Mirtis ateina vidurnaktį** () – 1972 m. sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* Nieves Navarro – Valentina
* Simon Andreu – Gio
* Peter Martell – Stefanas
* Carlo Gentili – inspektorius Serino
* Claudie Lange – Veruška
* Ivano Staccioli – profesorius Vutenbergas

## Turinys

Manekenė Valentina, sutikusi su draugo fotografo Gio pasiūlymu išmėginti naują narkotiką, šio poveikio metu patiria regėjimą kaip pirštine du metaliniais dygliais ginkluotas vyras nužudo moterį. Tokia žmogžudystė iš tiesų įvyko prieš pusę metų, tačiau Valentina įsitikinusi, kad visa tai įvyko realiu laiku. Visą šią istoriją aprašius laikraštyje ir Valentina netrukus pradeda persekioti jos haliucinacijose matytas vyras. Tačiau ja niekas netiki...
Šiauriečiai (filmas)

**Šiauriečiai** () – 1992 m. Olandijoje sukurta juodoji komedija.

## Pagrindiniai aktoriai
: *Aktorius – vaidmuo*
* Jack Wouterse – Džeikobas
* Annet Malherbe – Marta
* Rudolf Lucieer – Antonas
* Loes Wouterson – Elizabet
* Leonard Lucieer – Tomas
* Alex Warmerdam – Plagas 

## Turinys

Filmo veiksmas vyksta mažame naujakurių kaimelyje, kuriame tėra viena gatvė, kur visi kaimynai ir pažįsta vienas kitą. Svetimus laiškus skaitantis paštininkas, nuolatos žmonos atstumiamas ir dėl to į kitas moteris besižvalgantis mėsininkas, dėl tvarkos pamišęs medžiotojas ir net nuo krikščionių misionierių pabėgęs juodaodis – čia galima sutikti šiuos ir dar daug kitų spalvingų personažų...
Amazonės (filmas)

**Amazonės** () – 2004 m. Olandijoje sukurta veiksmo komedija.

## Pagrindiniai aktoriai
: *Aktorius – vaidmuo*
* Monique van de Ven – Kers
* Monic Hendrickx – Sem
* Georgina Verbaan – Renetjė
* Susan Visser – Lotė
* Theo Maassen – Achilas
* Pierre Bokma – Zegeris

## Turinys

Ketverios moterys, keturios draugės, kenčiančios nuo nuobodaus gyvenimo ir nuolatinio pinigų trūkumo. Kartą kavinėje prie degalinės jos tampa apiplėšimo liudininkėmis ir tai pakiša joms mintį, kad jos tokiu būdu taip pat gali prasimanyti pinigų ir paįvairinti savo gyvenimus...
Rosalba Neri

**Rosalba Neri**, dar žinoma kaip *Sara Bey* ir *Sara Bay* (g. 1939 m. birželio 19 d. Forlije) – buvusi Italijos kino aktorė.

## Biografija
Rosalbos kelias į populiarumą prasidėjo dar paauglystėje, kuomet ji laimėjo vietinį grožio konkursą. Susidomėjusi galimybe tapti aktore, ji mokėsi Eksperimentinio kino centre bei sulaukė pasiūlymo vykti į JAV pagilinti žinių aktorių studijoje, tačiau šio pasiūlymo atsisakė, nusprendusi likti gimtinėje.
Nors laikoma, kad ji debiutavo kine 1958 m. komedijoje „Mogli pericolose“, pirmasis pasirodymas ekrane įvyko 1956 m. filme „I pinguini ci guardano“. Vis tik ir šiame, ir keliuose sekančiuose filmuose vaidmenys buvo nereikšmingi, o jos pavardė kartais net nebūdavo įtraukiama į titrus. Negana to, ji buvo painiojama su kita italų aktore Rosalina Neri.

1960 m. Rosalba suvaidino dviejuose istoriniuose filmuose „Il Sepolcro dei Rei“ ir „Esther and the King“. Netrukus juodaplaukė tamsaus gymio aktorė buvo pradėta kviesti vaidinti ir kitus istorinius personažus: faraono Ramzio nuotaką, Delilą ir kitus.

1965-67 m. ji nusifilmavo keliuose nuotykių filmuose apie šnipus: „Il Superseven Chiama Cairo“, „Due mafiosi contro Goldfinger“ ir „Password: uccidete gente Gordon“ bei režisieriaus Jesus Franco juostoje „Lucky, el intrepido“.

Nuo 1969 m. Rosalbos filmografijoje daugiausia buvo giallo, erotinių, veiksmo bei siaubo filmų, kuriuose jis atlikdavo seksualių moterų, dažniausiai neigiamų personažų vaidmenis. Ji nusifilmavo dar viename Jesus Franco filme „99 moterys“ bei komedijoje „Top Sensation“ kartu su Edwige Fenech. 1972 m. ji kartu su kita žinoma italų aktore Barbara Bouchet nusifilmavo dviejuose filmuose „Pasimatymų namai“ ir „Malonumo beieškant“. Vis tik geriausiai ji buvo žinoma siaubo filmų mėgėjams: „Lucifera Demon Lover“, „Ledi Frankenštein“, „Il plenilunio dell Vergini“ ir eilėje juostų apie vampyrus.

Paskutiniuoju jos pasirodymu ekrane tapo 1985 m. televizijos mini serialas „Olga e i suoi figli“ (paskutinis filmas – 1976 m. juosta „Il pomicione“). Viso jos filmografijoje – apie 100 įvairiausio žanro vaidmenų kine.

Rosalbos duktė Francesca Neri, gimusi 1964 m., taip pat tapo aktore.

## Dalinė filmografija
* 1963 m. – „Kažkoks keistas tipas“ ..... Marina
* 1969 m. – „Barbagia“ ..... mergina bare
* 1969 m. – „99 moterys“ ..... Zoja
* 1969 m. – „Top Sensation“ ..... Paola
* 1971 m. – „Šaltakraujiškai žudantis žvėris“….. Ana
* 1971 m. – „Ledi Frankenštein“….. Tania Frankenštein
* 1971 m. – „Teismo diena“….. Tekanti Saulė
* 1972 m. – „Pasimatymų namai“ ..... Mariana
* 1972 m. – „Malonumo beieškant“ ..... Eleonora
* 1972 m. – „Demono meilužė“ ..... Helga
* 1972 m. – „Hienos šypsena“ ..... EDžijana
* 1974 m. – „Arena“ ..... Kornelija
* 1974 m. – „Baimės namai“ ..... Alicija
* 1975 m. – „Libera, meile mano“ ..... Vanda

## Šaltiniai

## Nuorodos

* IMDb profilis (anglų k.)
Kraujo įlanka

**Kraujo įlanka** () – 1971 m. Italijoje sukurtas siaubo filmas, 2005 m. žurnalo „Total Film“ įtrauktas tarp 50-ies geriausių šio žanro juostų.

## Pagrindiniai aktoriai
: *Aktorius – vaidmuo*
* Claudine Auger – Renata
* Luigi Pistilli – Albertas
* Claudio Camaso – Saimonas
* Laura Betti – Ana
* Leopoldo Triete – Paolo
* Isa Miranda – grafienės Federika
* Anna Maria Rosati – Laura
* Brigitte Skay – Hilda

## Turinys

Filmo veiksmo vieta – graži pajūrio įlanka, kurioje viena po kitos įvyksta virtinė žmogžudysčių. Pradžioje – prie vežimėlio prikaustyta pagyvenusi grafienė ir jos vyras, po to – ketvertas jaunuolių, be leidimo įsibrovusių į tuščią vasarnamį. Jauna pora, atvažiavusi čia ieškoti moters tėvo. Ir visų jų tikslas – užvaldyti turtą, įlanką, priklausiusią nužudytajai grafienei...
Kaip užsiauginti baimę

**Kaip užsiauginti baimę** – lietuvių rašytojos Jurgos Ivanauskaitės novelių ir apsakymų knyga, išleista 1989 m. Perleista 2009 m. Tai antroji šios autorės trumposios prozos rinktinė.

Knygos temos – susvetimėjimas, jauno žmogaus pasaulėvoka bei moralinė degradacija, pasimetimas, mirties baimė. Apsakymų veikėjai vartoja narkotikus, svaiginasi, skęsta nykioje kasdienybėje. Šios temos būdingos ir ankstesniems Jurgos Ivanauskaitės kūriniams.

## Šaltiniai

## Nuorodos
* Baimės sudedamosios dalys
* Apsakymai iš knygos „Kaip užsiauginti baimę“
Poetinis Druskininkų ruduo

**Poetinis Druskininkų ruduo** – literatūrinis festivalis, nuo 1990 m. kiekvienais metais rengiamas Druskininkuose ir Vilniuje. Festivalį rengti pradėjo Lietuvių PEN centras, 2001 m. vadybą perėmė visuomeninė organizacija „Poetinis Druskininkų ruduo“. Festivalio metu rengiami poezijos vakarai. Baigiamojo vakaro metu teikiamos Jotvingių premija bei Jaunojo jotvingio premija (anksčiau vadinta premija už debiutą). Vyksta vieno anoniminio eilėraščio konkursas, kitų menų (kino, dailės) renginiai.

## Vieta
Iki 1994 m. festivalio diskusijos vyko Druskininkų miesto tarybos salėje, poezijos vakarai – sanatorijų salėse, o naktiniai skaitymai – kavinėse. Vėliau persikelta į Druskininkų kultūros centrą. Nuo 1997 m. festivalio renginiai vyksta Valstybės ir savivaldybių tarnautojų mokymo ir reabilitacijos centre „Dainava“ (buvęs kino teatras „Aidas“).

## Nuorodos
* 

## Šaltiniai
Vejerštraso funkcija

**Vejerštraso funkcija** matematikoje – pavyzdys realaus argumento funkcijos, tolydinės bet kuriame taške, tačiau nediferencijuojamos.

## Apibrėžimas

Vejerštraso straipsnyje pateikiama tokio pavidalo išraiška:

: w(x)=\sum_{n=0} ^\infty a^n \cos(b^n \pi x),

kur 0, b yra teigiamas nelyginis skaičius, ir
:  ab > 1+\frac{3}{2} \pi.

Minimali vertė, tenkinanti šias sąlygas yra b=7. Šią funkciją, kartu su įrodymu, kad ji nediferencijuojama, pateikė Karlas Vejerštrasas 1872 m. liepos 18 d.

## Sukūrimo istorija
1806 m. Andrė Mari Amperas suformulavo teiginį, kad bet kuri funkcija turėtų būti diferencijuojama, išskyrus tik tam tikrus ypatingus ar įzoliuotus taškus. XIX amžiaus pirmoje pusėje buvo mėginama Ampero hipotezę įrodyti bet kokioms tolydinėms funkcijoms. 1861 m. Bernardas Rymanas savo paskaitose pateikė tokį funkcijos pavyzdį:
: r(x)=\sum \limits_{n=1}^\infty \frac{\sin n^2 x}{n^2};
Nors jos diferencijuojamumas sunkiai analizuojamas, 1870 m. Džonas Dževeris parodė, kad vis tik ta funkcija turi išvestinę kai kuriuose taškuose. 1872 m. Vejerštrasas sukūrė savo nediferencijuojamos funkcijos w versiją kartu su griežtu nediferencijuojamumo įrodymu. 1930 metais dar paprastesnės nediferencijuojamos funkcijos pavyzdį pateikė van der Vardenas:
: v(x)=\sum \limits_{n=0}^\infty \frac{\{10^n x\}}{10^n},
kur riestiniai skliausteliai reiškia trupmeninės dalies išskyrimo operaciją.

## Šaltiniai

## Nuorodos
* Niekur nediferencijuojama tolydinė funkcija.
* Nemonotoninė tolydinė funkcija.
* 
* Vejerštraso funkcija kompleksinėje plokštumoje  Gražus fraktalas.
* SpringerLink – Journal of Fourier Analysis and Applications, Volume 16, Number 1 Simple Proofs of Nowhere-Differentiability for Weierstrass’s Function and Cases of Slow Growth
* Weierstrass functions: continuous but not differentiable anywhere
Take Me Home (One Direction albumas)

**Take Me Home** – antrasis studijinis britų-airių grupės „One Direction“ albumas, išleistas 2012 m. lapkričio 9 d. Albumas susilaukė teigiamų kritikų įvertinimų, kurie gyrė jo prodiusavimą, tačiau negailėjo pastabų niekuo neišsiskiriančioms, skubotai sukurtoms dainoms. Albumas pasiekė pirmąją vietą daugiau nei 35-iose šalyse, įskaitant JAV „Billboard 200“ bei Jungtinę Karalystę. Iš viso 2012 m. buvo parduota 4,4 milijonai albumo kopijų visame pasaulyje, taip užimant ketvirtą geriausiai parduodamo tų metų albumo vietą.

## Dainų sąrašas

## Išnašos
Ellex

**Ellex** – didžiausia advokatų kontorų grupė Baltijos šalyse. „Ellex“ sudaro trys advokatų kontoros: „Ellex Klavins“ (Latvija) ir „Ellex Raidla“ (Estija) ir „Ellex Valiunas“ (Lietuva). Pirmtakė Lietuvoje buvo „LAWIN“.   2017 m. vasario 1 d. darbuotojų skaičius trijose Baltijos šalyse veikiančiuose „Ellex“ biuruose sudarė 278. Lietuvos advokatų kontoroje „Valiunas Ellex“  dirbo 165 darbuotojai, iš jų 95 – teisininkai (19 partnerių). Estijos „Raidla Ellex“ - 53 darbuotojai, iš jų 40 teisininkų. Advokatų kontoros Lietuvoje „Ellex Valiunas“ vadovaujantysis partneris yra advokatas Rolandas Valiūnas.

## Šaltiniai
Night Train

**Night Train** – penktasis studijinis amerikiečių kantri atlikėjo Jason Aldean albumas, išleistas 2012 m. spalio 16 d. Dainoje „The Only Way I Know“ kartu dainuoja du garsūs kantri atlikėjai Luke Bryan ir Eric Church. Pats albumas susilaukė daugiausiai teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas trečiuoju atlikėjo albumu, pasiekusiu šią viršūnę. Per pirmąją savaitę JAV buvo parduota 409 tūkstančiai „Night Train“ kopijų.

## Dainų sąrašas

## Išnašos
Aminata Savadogo

**Aminata Savadogo** (g. 1993 m. sausio 9 d. Rygoje) – Latvijos dainininkė ir dainų autorė.

## Biografija
Atlikėja gimė 1993 metais Rygoje. Jos motina yra latvė, o tėvas kilęs iš Burkina Faso, valstybės Vakarų Afrikoje. Dainininkė yra baigusi muzikos mokyklą, o šiuo metu studijuoja ekonominius santykius Latvijos universitete. 2008 m. Aminata dalyvavo Latvijos televizijos laidoje „Krodziņā pie Paula“, vėliau – projektuose „Žvaigždžių fabrikas“ ir „Chorų karai 3“. 2014 metais dainininkė dalyvavo atrankoje į „Euroviziją“ su kūriniu „I Can Breathe“ ir užėmė 5 vietą finale. 2015 m. ji triumfavo Latvijos „Eurovizijos“ atrankoje su savo kūrybos daina „Love Injected“.

2015 m. balandžio 8 d. Aminata išleido debiutinį studijinį albumą „Inner Voice“.

## Diskografija

### Albumai
* 2015 – *Inner Voice*

### Singlai
* 2014 – *I Can Breathe*
* 2014 – *Leave My Love Bleeding*
* 2015 – *Love Injected*

## Šaltiniai

## Nuorodos

* Daina ''Love Injected''

|-
Nadav Guedj

**Nadav Guedj** (; g. 1998 m. lapkričio 2 d. Paryžiuje) – Prancūzijoje gimęs Izraelio dainininkas.

## Biografija

Nadav Guedj gimė 1998 metais Paryžiuje. Šiuo metu gyvena Netanijoje, vakarų Izraelyje. Savo pasirodymus Nadav pradėjo būdamas vos dešimties. 2014 metais pasirodė miuzikle „Mary Lou“.

2015 m. vasarį Nadav laimėjo muzikinį projektą *Hakochav Haba* (*The Next Star*) ir pelnė garbę atstovauti šaliai Vienoje vykusiame 2015 m. „Eurovizijos“ dainų konkurse. Kovo 12 dieną pristatyta konkursinė daina „Golden Boy“ (). Kūrinio autorius – Doron Madalie, ruošęs 2008, 2010 ir 2013 metų Izraelio pasirodymus „Eurovizijoje“. Tai pirmasis Izraelio kūrinys, konkurse skambėsiantis tik anglų kalba. „Auksinio berniuko“ istorijoje pasakojama apie vaikiną, kuris savo sudaužytą širdį nusprendžia gydyti šokiais ir linksmybėmis. Dainos aranžuotėje persipina populiariosios, R&B ir Vidurio Rytų muzikos motyvai.

## Diskografija

### Singlai
* 2015: *Golden Boy*

## Nuorodos

* Daina ''Golden Boy''

|-
The Fool

**The Fool** – debiutinis studijinis amerikiečių indie roko grupės „Warpaint“ albumas, išleistas 2010 m. spalio 25 d. Buvo išleisti du singlai – „Undertow“ ir „Shadows“. 2011 m. rugsėjį buvo išleistas deluxe albumo leidimas, kuriame kartu buvo pridėtos dvi naujos dainos bei grupės EP „Exquisite Corpse“.

## Dainų sąrašas
Giannis Karagiannis

**Giannis Karagiannis** (; g. 1995 m. Limasolyje) – Kipro dainininkas ir dainų autorius.

## Biografija

Dainininkas ir dainų autorius gimė 1995 metais Limasolyje, mieste pietinėje Kipro pakrantėje. Muzika bei kūryba vaikiną lydi nuo šešerių. Atlikėjas yra daugelio Kipro talentų konkursų laimėtojas. 2007 ir 2008 metais Giannis dalyvavo nacionalinėje Kipro atrankoje į vaikų „Euroviziją“, tačiau pergalės abu kartus iškovoti nepavyko.

2015 m. vasario mėn. atlikėjas su daina „One Thing I Should Have Done“ laimėjo Kipro nacionalinį finalą „Eurovision Song Project“, kur iškovojo kelialapį į 2015 m. Eurovizijos dainų konkursą Vienoje, Austrijoje. Konkursinį kūrinį *One Thing I Should Have Done* sukūrė kompozitorius Mike Connaris.

## Šaltiniai

## Nuorodos

* Daina ''One Thing I Should Have Done''

|-
Kokemeenjokis

**Kokemeenjokis** () – upė pietvakarių Suomijoje. Išteka iš Liekovesio ežero Pirkanmos krašte. Teka į pietvakarius pro Satakuntos kraštą. Įteka į Botnijos įlanką ties Poriu, sudaro estuariją.

Didžiausias intakas – Loimijokis.

Upės vaga slenkstėta, kai kuriuose ruožuose laivuojama. Naudota medienos plukdymui. Prie Kokemeenjokio yra Kokemakio ir Porio miestai.

## Šaltiniai
Koksoakas

**Koksoakas** (, ) arba ***Ungava*** – upė Kanadoje, Labradoro pusiasalyje, šiaurės Kvebeke. Tai ilgiausia Nunaviko krašto (šiaurės Labradoras) upė. Prasideda susiliejus Rivjer o Melezo (Maumedžių) ir Kaniapisko upėms. Ilgis nuo Kaniapisko versmių – 877 km. Po santakos teka šiaurėn retai gyvenamomis vietomis. Įteka į Ungavos įlanką.

Laivuojama nuo santakos. Prie Koksoako yra inuitų gyvenvietė – Kūdžuakas.

## Šaltiniai
Warpaint (albumas)

**Warpaint** – antrasis studijinis to paties pavadinimo amerikiečių indie roko grupės albumas, išleistas 2014 m. sausio 17 d. Albume skambanti muzika skiriasi nuo ankstesniojo albumo „The Fool“, kadangi skamba mažiau gitarų, tačiau daugiau sintezatorių, ilgesnių, lėtesnių, labiau išplaukusių melodijų. „Warpaint“ susilaukė nemažo susidomėjimo ir pasiekė devintąją vietą Jungtinėje Karalystėje.

## Dainų sąrašas
Internavimas

**Internavimas** – tai dažniausiai didelių žmonių grupių įkalinimas ar jų laisvės apribojimas, nesant jokiam teismo sprendimui (be teismo). Collins anglų kalbos žodyne internavimas apibrėžiamas kaip „internavimo [asmens laisvės suvaržymas, apribojimas] veiksmas, ar padėtis (būsena), kai asmuo yra internuotas, ypač karo metu priešo civilių gyventojų; arba terorizmu įtariamų asmenų.” Nors kartais internavimas tiesiog reiškia įkalinimą, tačiau dažniausiai jis reiškia prevencinį laisvės suvaržymą, o ne laisvės suvaržymą, paskirtą pripažinus asmenį kaltu padarius kokį nors nusikaltimą. Šių terminų naudojimas vis dar diskutuotinas, politiškai jautrus klausimas.

Internuoti asmenys gali būti laikomi kalėjimuose arba specialiose **internuotų asmenų stovyklose**. Tam tikruose kontekstuose tokios stovyklos yra žinomos kaip koncentracijos stovyklos.

Internavimu taip pat laikoma neutralių šalių karo metu naudojama praktika, remiantis 1907 metų Hagos konvencija, sulaikant kovojančių šalių ginkluotąsias pajėgas ir techniką, patekusią į neutralios šalies teritoriją.

Visuotinė žmogaus teisių deklaracija riboja internavimo naudojimą. 9 straipsnis teigia, kad „Niekas negali būti savavališkai suimtas, sulaikytas ar ištremtas.”

## Internavimo istorija ir „koncetracijos stovyklos” terminas

Ankstyvosios civilizacijos, tokios kaip Asirija, naudojo priverstinį gyventojų perkėlimą, kaip teritorijos kontroliavimo priemonę, tačiau iki XIX ir XX amžių daugiau nėra išlikusių įrašų, kurie liudytų apie civilių gyventojų grupių sukoncentravimą į dideles kalinių stovyklas.

Amerikos paveldo žodynas apibrėžia terminą „koncentracijos stovykla”, kaip „stovyklą, kurioje dažniausiai be teismo sprendimo paprastai prastomis sąlygomis įkalinami žmonės dėl jų priklausomybės tam tikrai žmonių grupei, kuri valdžios laikoma priešiška.”

Lenkų istorikas Władysław Konopczyński teigia, kad koncentracijos stovyklos atsirado Lenkijoje Baro konfederacijos maišto (1768–1772) metu, kai Rusijos imperija įkūrė tris stovyklas deportacijos į Sibirą laukiantiems į nelaisvę paimtiems lenkų maištininkams.

Terminas „koncentracijos stovykla” buvo pradėtas plačiai naudoti Antrojo būrų karo metu, kai britai naudojo tokias stovyklas Pietų Afrikoje būrams internuoti. Iš viso buvo pastatytos 45 palapinių stovyklos internuotiems būrams ir 64 tokios stovyklos juodaodžiams afrikiečiams. Iš 28 000 karo belaisvių būrų vyrų, 25 630 buvo perkelti į užsienį. Didžioji dalis būrų, likusių vietinėse stovyklose, buvo moterys ir vaikai, daugiau nei 26 000 kurių ir mirė stovyklose.

XX amžiuje savavališkas civilių gyventojų internavimas pasiekė savo kulminaciją nacių koncentracijos stovyklose (1933–1945 m.). Dėl to terminas „koncentracijos stovykla” šiandieniniame pasaulyje suprantamas kaip „naikinimo stovyklos” (arba „mirties stovyklos”).

## Šaltiniai
John Bardeen

**Džonas Bardinas** (; 1908 m. gegužės 23 d. – 1991 m. sausio 30 d.) – JAV fizikas ir elektros inžinierius, vienintelis žmogus, kuris du kartus laimėjo Nobelio fizikos premiją – pirmą kartą 1956 m. kartu su Viljamu Šokliu ir Volteriu Brateinu už tranzistoriaus sukūrimą ir dar kartą 1972 m. su Leonu Neilu Kuperiu ir Džonu Robertu Šryferiu už fundamentalią superlaidumo teoriją.

## Biografija
Bardinas gimė Madisone, Viskonsine 1908 m. gegužės 23 d.

## Šaltiniai
Tariamas iš tamsos

**Tariamas iš tamsos** – lietuvių rašytojos Vandos Juknaitės parengta pokalbių knyga, išleista 2007 m. Perleista 2012 m.

Knygoje kalbinami vaikai, turintys regėjimo, klausos ar intelektinę negalią, taip pat nusikaltę, neturintys stabilios šeimos. Čia atsiskleidžia vaikų gebėjimas samprotauti svarbiausiais būties klausimais: apie meilę, Dievą ir tikėjimą, žmogiškųjų ryšių būtinybę. Knygos kalba mažai redaguota.

Knyga išversta į hebrajų, lenkų, anglų ir vokiečių kalbas, įtraukta į vidurinės mokyklos privalomų skaitinių programą. 2012 m. knygos motyvais pastatytas filmas „Pokalbiai rimtomis temomis“ (rež. Giedrė Beinoriūtė).

Tai antroji Vandos Juknaitės knyga apie dramatiško likimo vaikus.

## Nuorodos
* Knygos recenzija
* Interviu su Vanda Juknaite
* Apie filmą „Pokalbiai rimtomis temomis“
* Perleista Vandos Juknaitės knyga „Tariamas iš tamsos“
Geležinis žmogus (filmas)

**Geležinis žmogus** () – 2008 m. JAV mokslinės fantastikos filmas apie Marvel komiksų superherojų Geležinį žmogų. Tai yra pirmasis „Marvel Cinematic Universe“ filmas, kurį režisavo Jon Favreau.

Filme pristatomas Tonis Starkas, pramonininkas ir genialus inžinierius, kuris susikuria egzoskeletą ir tampa superherojumi Geležiniu žmogumi.

Filmo premjera JAV įvyko 2008 m. balandžio 14 d., o Lietuvoje – 2008 m. gegužės 2 d. Filmas susilaukė dviejų tęsinių – „Geležinis žmogus 2“ (2010 m.) ir „Geležinis žmogus 3“ (2013 m.).

## Siužetas

Tonis Starkas – genijus, milijardierius, patrakėlis ir filantropas. Būdamas Irake jis patenka į priešo liniją, yra sužeidžiamas per ataką ir vos išgyvena, jam tenka prie širdies prisijungti mašinos akumuliatorių. Tam kad išgyventų, Tonis sugalvoja, kaip galima sumažinti bateriją ir tuo pačiu ji gali maitinti kai ką kitką. Taip gimsta Geležinis žmogus. Naudodamasis naujuoju kostiumu, jis pabėga iš olos ir grįžęs namo dirba tobulindamas savo Geležinio žmogaus kostiumą. Tačiau tuo metu vyras vardu Obidiahas Steinas, kuris vadovauja „Stark Industries“, imasi planų, kaip perimti Tonio technologiją. Jis susisiekia su Tonį pagrobusiais teroristais ir iš pirmojo geležinio žmogaus kostiumo dalių sukonstruoja savąjį. Galiausiai Starkas sužino apie Steino planus ir jį atakuoja. Panelė Pots pastebi, jog jos bosas kovoje žus, todėl įjungia visą „Stark Industries“ energiją ir nukreipia į Obidiahą, kuris žūva nuo galingo elektros smūgio. Vėliau Tonis Starkas tampa žinomiausiu superherojumi visame pasaulyje.

## Aktoriai
: *Aktorius&nbsp;– vaidmuo*
* Robert Downey Jr. – Geležinis žmogus
* Terrence Howard – Džeimsas Raudis
* Jeff Bridges – Obidiahas Steinas
* Shaun Toub – Ho Jansenas
* Gwyneth Paltrow – Panelė Pots

## Išnašos

## Nuorodos
*
Tadeusz Kognowicki

**Tadeušas Kognovickis** (1922 m. birželio 18 d. Kaune – 1941 m. birželio 26 d. Bigosove, Baltarusijos TSR) – Lietuvos lenkų skautų organizacijos vadovas, rezistentas.

## Biografija

Gimė 1922 m. birželio 18 d. Kaune, veterinaro Vincento Kognovickio ir Zofijos Levonievskos šeimoje. Baigė Kauno Adomo Mickevičiaus gimnaziją. 1938 m. tapo Lietuvos lenkų skautų organizacijos vadu. Naciams ir sovietams užpuolus Lenkiją padėjo žmonėms iš Lenkijos patekti į tuo metu dar nepriklausomą Lietuvą. Iš lenkų kareivių internavimo stovyklų Lietuvoje slapta padėjo pabėgti daliai kareivių, slėpdavo juos savo bute Donelaičio gatvėje. Padėjo išgelbėti ir išsiųsti paštu į Londoną kai kurių Lenkijos kariuomenės pulkų vėliavas. Priklausė lenkų karinio pasipriešinimo sąjungai (Związek Walki Zbrojnej). Už priklausymą šiai organizacijai 1941 m. suimtas NKVD ir uždarytas į Kauno kalėjimą. 1941 m. birželio 23 d. naktį kartu su keliasdešimt kitų kalinių išvežtas link Polocko, kur pakeliui birželio 26 d. Bigosovo geležinkelio stotyje buvo sušaudytas su dalimi kitų kalinių tarp kurių buvo ir Lietuvos Nepriklausomybės akto signataras Kazimieras Bizauskas.   

## Literatūra

* K.Bojko, Żyjąc krótko przeżył czasów wiele, "Magazyn Wileński" 1998, nr 10 s.12-16

## Šaltiniai
Adolf Giżyński

**Adolfas Gižinskis** (1922 m. Kaune – 1984 m. gruodžio 17 d. Paryžiuje, Prancūzija) – skautas, rezistentas, dvasininkas.

## Biografija

Gimė 1922 m. Kaune. Baigė Kauno Adomo Mickevičiaus gimnaziją. Buvo aktyvus Lietuvos lenkų skautų organizacijos narys. Naciams ir sovietams užpuolus Lenkiją padėjo žmonėms iš Lenkijos patekti į tuo metu dar nepriklausomą Lietuvą. Iš lenkų kareivių internavimo stovyklų Lietuvoje slapta padėjo pabėgti daliai kareivių. Priklausė lenkų karinio pasipriešinimo sąjungai (Związek Walki Zbrojnej). Už priklausymą šiai organizacijai 1942 m. lapkričio 11 d. suimtas Lietuvos saugumo policijos ir uždarytas į Pravieniškių darbo stovyklą. 1944 m. perkeltas į Diedenhofen stovyklą, po to Sadirenhausen, Neuengaumuren ir Sandbortel stovyklas. 1945 m. balandžio 29 d. išvaduotas britų kareivių. 1946 m. įstojo į Paryžiaus lenkų kunigų seminariją. 1952 m. tapo teologijos magistru, 1956 m. tapo teologijos mokslų daktaru. Dirbo prefektu lenkų kunigų seminarijoje Les Ageny mieste. Priklausė Prancūzijos lenkų skautų organizacijai. 1969 m. grįžo į Lenkiją, kur pradėjo dėstyti Ščecino kunigų seminarijoje, tačiau po kiek laiko grįžo į Prancūziją, kur ir mirė 1984 m. gruodžio 17 d. Paryžiuje.

## Literatūra

* Krzysztof Bojko, Z dziejów Harcerstwa Polskiego na Litwie – „...ostatnim słowem Boga nie jest krzyż, lecz zmartwychwstanie”, „Magazyn Wileński” 1999, nr 2, s. 10-15
Electro Velvet

**„Electro Velvet“** – britų muzikinis duetas, kuris 2015 metais su daina „Still in Love with You“ atstovavo Jungtinei Karalystei 2015 m. „Eurovizijos“ dainų konkurse. Duetą sudaro vokalistai Alex Larke ir Bianca Nicholas.

## Biografija

Bianca Nicholas iš Kento 2014 metais pasirodė Jungtinės Karalystės muzikinio projekto „The Voice“ aklosiose perklausose, tačiau teisėjų palankumo pelnyti nepavyko. Jai yra tekusi garbė pasirodyti prieš šalies princą Viljamą, o debiutinis atlikėjos singlas „Hold On To Your Dreams“ buvo šimto populiariausių šalies kūrinių sąraše. Bianca taip pat atliko smulkų vaidmenį 1999 metų filme „Sleepy Hollow“ su Džoniu Depu. Atlikėja kenčia nuo cistinės fibrozės.

Iš Hartfordšyro kilęs Alex Larke dirba pradinės mokyklos mokytoju, taip pat atlieka Mick Jagger partiją viename iš didžiausių pasaulyje grupės „Rolling Stone“ tribute pasirodymų.

Jungtinės Karalystės nacionalinis transliuotojas BBC uždaru būdu savo atstovais 2015 m. „Eurovizijoje“ pasirinko duetą „Electro Velvet“, kurie pristatė dainą „Still in Love with You“.

## Diskografija

### Singlai
* 2015: *Still in Love with You*

## Šaltiniai


## Nuorodos

* 

|-
Dofino įžengimas į Paryžių

**„Dofino įžengimas į Paryžių“** () – prancūzų neoklasicizmo žanro dailininko Žano Ogiusto Dominiko Engro aliejinės tapybos darbas, nutapytas 1821 m. Paveikslo matmenys – 46 × 55 cm. Eksponuojamas Wadsworth Atheneum kolekcijoje, Hartforde, Konektikuto valstijoje, JAV.

## Istorija
Paveikslas nutapytas „Trubadūrų stiliaus“ maniera, kuri XIX a. buvo itin populiari, todėl Žano Ogiusto Dominiko Engro kūryboje aptinkama bent keliolika šiuo stiliumi atliktų paveikslų. Darbo siužetas pristato viduramžių Prancūzijos istorijos temą, kurioje būsimasis Prancūzijos karalius Karolis V Išmintingasis (1338–1380) įžengia į Paryžių 1358 m. rugpjūčio 2 d., po miestą sudrebinusio sukilimo. Kūrinį tapytojui užsakė Valstybės patarėjas ir Meno akademijos narys grafas Amédée-David Pastoret, nes jo tolimas protėvis – Jehan Pastoret (1328–1405) buvo Paryžiaus Parlamento vadovas bei karštas karaliaus šalininkas. Jis vaizduojamas šiame paveiksle apsirengęs raudonais drabužiais.

Po kurio laiko (1823–1826 m.) Ž. O. D. Engras nutapė ir paties grafo Amédée-David Pastoret, pasipuošusio Garbės legiono ordinu, portretą. Pastarajam tuomet buvo trisdešimt dveji metai. Šis asmuo padėjo dailininku tapti pilnateisiu Prancūzijos akademijos nariu. 1897 m. grafo portretą įsigijo impresionistas Edgaras Dega (1834–1917), buvęs aistringu meno kolekcininku bei besižavintis Ž. O. D. Engro kūryba; laikė šį tapytoją didžiausiu bei geriausiu savo kartos Prancūzijos portretistu.

## Bibliografija
* Daniel Ternois, *Ingres*, Paris, Fernand Nathan, 1980 (ISBN 2-09-284-557-8)
* Robert Rosenblum, *Ingres*, Paris, Cercle d’Art, coll. « La Bibliothèque des Grands Peintres », 1986 (ISBN 2-7022-0192-X)
* Art Institute Chicago – Amédée-David, the Comte de Pastoret
Lisa Angell

**Lisa Angell** (tikrasis vardas *Lisa Vetrano*, g. 1968 m. rugsėjo 21 d. Paryžiuje) – prancūzų dainininkė. 2015 metais su daina „N’oubliez pas“ atstovavo Prancūzijai 2015 m. „Eurovizijos“ konkurse.

## Biografija

Vetrano gimė 1968 metais Paryžiuje, prancūzės ir italo šeimoje. Nuo 11 metų dalyvavo įvairiuose šalies radijo talentų laidose. Sulaukusi 15-os atlikėja pradėjo mokytis klasikinio dainavimo Nicos konservatorijoje, tačiau greitai mokslus metė. 2001 metais Lisa persikėlė į Paryžių, ten ji sutiko su Didier Barbelivien, kuris parašė jai dainą „Des années après“.

2009 metais atlikėja sutiko garsų šalies prodiuserį Patrick Sebastien, kuris parašė dainas debiutiniam Lisos albumui, pasirodžiusiam po poros metų. 2013 m. pasirodė antrasis atlikėjos dainų rinkinys, o dar kitais metais – ir trečiasis.

2015 m. sausį Prancūzijos transliuotojas France 2 paskelbė, jog Lisa Angell buvo uždaru būdu išrinkta atstovauti šaliai 2015 metų „Eurovizijos“ dainų konkurse. Dainininkė atliko prancūzišką baladę, pavadinimu „N’oubliez pas“ (). Konkursinėje dainoje – daug skausmingų prisiminimų apie kraštą, paliestą karo. Tačiau kūrinio žodžiuose vis dar rusena viltis, kad viskas kada nors pasikeis, pasaulyje įsivyraus taika. Dainos tekstą parašė Laure Izon ir Robert Goldman, muzikos autoriai – Michel Illouz bei R. Goldman.

## Diskografija

### Albumai
* *Les Divines* (2011)
* *Des mots…* (2013)
* *Frou-Frou* (2014)
* *Lisa Angell* (2015)

## Šaltiniai


## Nuorodos

* Oficialus tinklalapis – lisaangell.fr 

|-
Debrah Scarlett

**Joanna Deborah Bussinger** (g. 1993 m. liepos 20 d. Bazelyje, Šveicarija), geriau žinoma sceniniu vardu **Debrah Scarlett** – Norvegijos dainininkė.

## Biografija
Atlikėja gimė Bazelyje, Šveicarijoje. Kai jai buvo šešeri, persikėlė į Hakadal miestelį pietų Norvegijoje, o būdama dešimties grįžo į Šveicariją. 2013 metais mergina dalyvavo Norvegijos „The Voice“ projekte ir užėmė antrąją vietą.

2015 metais su Kjetil Mørland atstovavo Norvegijai 2015 m. „Eurovizijos“ dainų konkurse. Ten jie atliko dainą „A Monster Like Me“.

## Šaltiniai


## Nuorodos

* Oficiali svetainė 

|-
Algimantas Dailidė

**Algimantas Dailidė** (1921 m. kovo 12 d. Kaune–2015 m. JAV) – karininkas, karo nusikaltėlis. 2006 m. nuteistas kalėti 5 metams už tai, kad 1941 m. lapkritį dalyvavo žydų tautybės asmenų arešte, jų butų kratose ir patalpinime į daboklę, taip pat, kad Vilniuje sulaikė du iš Vilniaus geto pabėgusius žydus, taip pat 1942 metais jis areštavo lenkų pogrindinei antinacinei organizacijai priklausiusius asmenis, tačiau dėl senatvės ir dėl to, kad nusikaltimų metu nežudė ir nekankino žmonių nuo bausmės buvo atleistas.

## Biografija

Gimė 1921 m. kovo 12 d. Kaune. Nuo 1940 m. studijavo miškininkystę Vilniuje, tačiau dėl kritikos sovietinei valdžiai buvo pašalintas.  1941-1944 m. dirbo naciams pavaldžios represinės struktūros Lietuvos saugumo policijos Vilniaus apygardos skyriaus valdininku. 1950 m. atvyko į JAV, kur imigracinei valdžiai pareiškė karo metu dirbęs eiguliu. Gyvendamas JAV dirbo draudimo agentu Floridoje. Paaiškėjus jo vaidmeniui holokauste, Ohajo teismas 1997 m. atėmė iš A. Dailidės JAV pilietybę. 2003 m. JAV Imigracinių apeliacijų taryba nusprendė deportuoti A. Dailidę, nustačius, kad per Antrąjį pasaulinį karą nacių okupuotoje Lietuvoje, tarnaudamas naciams pavaldžioje Lietuvos Saugumo policijoje, dalyvavo suimant žydų vyrus, moteris ir vaikus, kurie mėgino pabėgti iš kalinimo Vilniaus gete. Po 2006 m. teismo nuosprendžio A. Dailidė apsigyveno Vokietijoje.

## Nuorodos

* Biografija (ang.) 
* The Hunt For Dailide

## Šaltiniai
Sarah Doron

**Sarah Doron** (1922 m. gegužės 20 d. Kaune – 2010 m. lapkričio 3 d., Izraelis) – politikė, Izraelio parlamento narė 1977-1992 metais.

## Biografija

Gimė 1922 m. gegužės 20 d. Kaune. 1933 m. su tėvais išvyko gyventi į Palestiną. Baigė mokyklą Tel Avive, vėliau pateko į miesto tarybą. 1977 m. išrinkta į parlamentą, kaip *Likud* partijos atstovė. 1983-1984 m. buvo ministrė be portfelio. Mirė 2010 m. lapkričio 3 dieną.  

## Nuorodos

* Biografija
Lia Frank

**Lia Frank** (1921 m. lapkričio 18 d. Kaune – 2012 m. balandžio 6 d. Berlyne, Vokietija) – Lietuvos žydų kilmės Tadžikijos ir Vokietijos rašytoja.

## Biografija

Gimė 1921 m. lapkričio 18 d. Kaune, kaip *Lia Gerstein*. Studijavo Latvijos universitete. Prasidėjus nacių ir sovietų karui pabėgo į Sverdlovską. Po karo grįžo į Rygą. Nuo 1960 m. gyveno Dušanbė, kur mokėsi psichologijos, mokė vokiečių ir lotynų kalbų. Kūrinius rašė vokiečių kalba, japonišku haiku stiliumi. Priklausė TSRS rašytojų sąjungai. 1990 m. išvyko gyventi į Vokietiją. Mirė 2012 m. balandžio 6 d. Berlyne, palaidota Berlyno žydų kapinėse.

## Darbai

* *Improvisationen*, Maskva 1973
* *Schönes Wetter heute*, Alma-Ata 1985
* *Welt ohne Grenzen*, Valchumas 1987
* *Im raschelnden Laub*, Getingenas 1990
* *Licht in die Stunden gestreut*, Alma-Ata 1990
* *Auf Flügeln der Zeit in Weite und Welt*, Valchumas/Emslandas 1991
* *Ein Exodus*, Getingenas 1991
* *Verkannt und verbannt*, Teklenburgas 1992
* *Das deutsche Haiku und seine Problematik: die Transzendenz*, Sasenbergas 1993
* *Das deutsche Haiku und seine Problematik: Silben und Moren*, Sasenbergas 1995
* *Buntes Fest des Abschieds*, Sasenbergas 1997
* *Die Kraniche ziehen*, Lage-Horste 2003

## Nuorodos

* Susijusi literatūra (vok.)
Laja (upė)

**Laja** () – upė Rusijoje, Nencų autonominėje apygardoje ir Komijoje; Pečioros dešinysis intakas. Iš Lajato ežero per Didžiažemę tundrą teka į pietus. Vaga labai vinguriuoja. Įteka į Pečioros dešiniąją protaką keliomis atšakomis žemiau Ust Usos.

Didžiausi intakai: Kerjurvisas (kairysis), Lajavožas, Serčeiju, Jurjacha (dešinieji).

Upė daugiausia maitinama sniego tirpsmo vandenimis. Užšąla spalį, atitirpsta gegužės antroje pusėje.

## Šaltiniai
The Truth About Love (Pink albumas)

**The Truth About Love** – šeštasis studijinis amerikiečių atlikėjos Pink albumas, išleistas 2012 m. rugsėjo 14 d. Šiame albume daugiau roko muzikos elementų, o dauguma dainų vienaip ar kitaip pasakoja apie meilę. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas pirmuoju atlikėjos albumu, pasiekusiu pirmąją vietą JAV. „The Truth About Love“ taip pat pasiekė pirmąją vietą Australijoje, Austrijoje, Kanadoje, Vokietijoje, Naujojoje Zelandijoje, Švedijoje ir Šveicarijoje. Albumas tapo geriausiai parduodamu 2012 m. albumu Australijoje bei septintu geriausiu visame pasaulyje.

2013 m. „Grammy“ apdovanojimuose albumas nominuotas geriausio vokalinio pop albumo kategorijoje, o sekančiais metais daina „Just Give Me a Reason“ nominuota metų dainos ir geriausio grupinio pop atlikimo kategorijose.

## Dainų sąrašas

## Išnašos
Alantė Kavaitė

**Alantė Kavaitė** (*Alantė Kavaliauskaitė*, g. 1973 m. Vilniuje) – lietuvių kino režisierė, daugiau kaip du dešimtmečius gyvenanti Prancūzijoje. 

## Biografija

A. Kavaitė gimė menininkų šeimoje: mama Alina Briedelytė-Kavaliauskienė – tekstilininkė, tėtis Regimantas Kavaliauskas – dailininkas monumentalistas.  1991 m. baigė Vilniaus 15–ąją vidurinę mokyklą. 1992 m. išvyko mokytis į Prancūziją. Studijavo Avinjono nacionalinėje aukštojoje dailės mokykloje. Po trejų metų Avinjone įgijusi videomenininkės diplomą, A. Kavaitė persikėlė gyventi į Paryžių, dirbo reklaminių klipų montažo režisiere, studijavo Paryžiaus dailės mokykloje. 

## Kūryba

1992 m. nusifilmavo pagrindiniame vaidmenyje režisieriaus Raimundo Banionio filme „Džiazas“. 

2007 m. Prancūzijoje debiutavo kaip režisierė ir scenarijaus autorė. Režisūrinis pilno metro debiutas, mistinė drama „Ecoute le Temps“ („Laiko garsai“) apkeliavo daugiau nei dvidešimt tarptautinių festivalių, įskaitant ir „Kino Pavasarį“ bei „Šeršėliafam“  moterų filmų festivalį.

2015 m. išleistas vaidybinis filmas „Sangailės vasara“ susilaukė tarptautinio pripažinimo, laimėjo kino apdovanojimą „Sidabrinė gervė 2015“.

## Nuorodos

* Alantė Kavaitė (''cinema.lt'') 
* Kodėl Alantei Kavaitei atostogų nereikia?
* Režisierė A. Kavaitė: visi laukia istorijų apie mafiją ir prostitutes 
* IMDb profilis
Armandas Kelmelis

**Armandas Kelmelis** (g. 1998 m. kovo 22 d. Kaune) – Lietuvos akademinio irklavimo sportininkas. 

## Pasiekimai
2014 m. gruodžio mėnesį neoficialiai pagerino pasaulio šešiolikmečių 15-os kilometrų rekordą (Concept-2 treniruokliu). Tais pačiais metais iškovojo sidabro medalį, porinių dviviečių valčių klasėje, pasaulio jaunių iki 19 metų čempionate.

2015 m. birželio 27 d., 53-ioje „Gintarinių irklų“ regatoje, vyrų vienviečių (M1x) klasėje, užėmė trečią vietą. Distanciją įveikė per 6:54.9 (oficialus pasaulio jaunių iki 19 metų rekordas 6:55.9).

2015 m. lapkričio 7 d. neoficialiai pagerino pasaulio jaunių iki 19 metų, 60 minučių rekordą (Concept-2 treniruokliu).

2016 m., būdamas 18-kos, dalyvavo vasaros olimpinėse žaidynėse Rio de Žaneire, vienviečių valčių klasėje (užėmė 19 vietą).

2017 m., pasaulio jaunimo iki 23m. čempionate, BM2x valčių klasėje kartu su Dovydu Nemeravičiumi pagerino pasaulio geriausią laiką 6:07.57

## Rezultatai

## Nuorodos
* Armandas Kelmelis worldrowing.com svetainėje
Viktoras Kuprevičius

**Viktoras [[Kuprevičius]]**:
* Viktoras Kuprevičius (1901) – kompozitorius, kariljonininkas, pedagogas
* Viktoras Kuprevičius (1925) – kompozitorius
Joseph Gurwin

**Joseph Gurvin** (1920 m. birželio 13 d. Kaune – 2009 m. rugsėjo 24 d. Niujorke, JAV) – Lietuvos žydų kilmės JAV verslininkas, filantropas.

## Biografija

Gimė 1920 m. birželio 13 d. Kaune. 1934 m. vienas emigravo į JAV, kur apsigyveno Manhatane. Mokėsi Niujorko koledže, tačiau 1941 m. metė mokslus ir pradėjo dirbti pas dėdę karinės ekipuotės gamykloje. 1959 m. įkūrė *Kings Point Industries* karinės ekipuotės įmonę, kuri gamino neperšaunamas liemenes, dujokaukes ir parašiutininkų įrangą. Tapęs turtingu aukojo pinigus JAV ir Izraelio senelių namams, mokykloms ir moksliniams tyrimams. Rėmė Izraelio kosmoso agentūrą, už tai jo vardu buvo pavadinti du Izraelio paleisti satelitai: *Gurwin-1b* ir *Gurwin-2-TechSAT*. Buvo vienas iš JAV Holokausto memorialinio muziejaus įkūrėjų 1993 metais. Stipriai finansiškai nukentėjo investavęs į Bernard Madoff investicinį fondą, kur prarado 36 milijonus dolerių. Mirė 2009 m. rugsėjo 24 d. Niujorke nuo širdies smūgio.

## Nuorodos

* Nekrologas (ang.)
Vesternas

**Vesternas** – įvairių meno rūšių, labiausiai kino ir literatūros, žanras. Vesternų veiksmas vyksta antrojoje XIX a. pusėje Amerikos laukiniuose vakaruose, o jų istorijose dažniausiai pasirodo Amerikos indėnai, banditai, kaubojai, teisėsaugininkai, nusikaltėliai ir kareiviai.

Žanras yra populiarus nuo kino industrijos pradžios. Vienas iš pirmųjų komercinių filmų buvo tylusis 1903 m. vesternas „Didysis traukinio apiplėšimas“.

## Literatūra

Vesternas literatūroje įsitvirtino XIX a. pirmajame ketvirtyje (rašytojų Džeimso Fenimoro Kuperio ir vėliau Karlo Majaus dėka), bet didžiausią bumą pasiekė ankstyvajame XX a. Garsiausi vesterno rašytojai:
Analizinis plėtinys

**Analizinis plėtinys** matematikoje – analizinė funkcija, gaunama pratęsus (praplėtus) realiosios funkcijos apibrėžimo sritį kompleksiniams skaičiams. **Analizinio pratęsimo** sąvoka paprastai apibūdina tokios funkcijos gavimo metodą, kuomet analizinis plėtinys išsaugo svarbiausias analizinės funkcijos savybes – diferencijuojamumą ir galimybę išskleisti funkciją Teiloro eilute bet kuriame taške.

Šią sąvoką pirmą kartą 1842 m. įvedė vokiečių mokslininkas Karlas Vejerštrasas.

Analizinio pratęsimo metu gali būti gaunamos nevienareikšmės funkcijos. Jų tyrimai padėjo pagrindus Rymano paviršių teorijai.
Analizinis pratęsimas gali padėti įvertinti funkcijos vertes tokiose srityse, kur begalinės eilutės, apibrėžiančios kokią tai funkciją, diverguoja. Žinomiausi tokių plėtinių pavyzdžiai yra Gama funkcija, Rymano dzeta funkcija.

## Šaltiniai
Julie Zahra

**Julie Ann Zahra** (g. 1982 m. Maltoje) – Maltos dainininkė. 2004 metais su atlikėju Ludwig Galea atstovavo Maltai 2004 m. „Eurovizijos“ dainų konkurse Stambule, Turkijoje. Tais metais duetas atliko dainą „On Again… Off Again“, kuri finale užėmė 12-ą vietą. 2015 m. „Eurovizijos“ finale paskelbė Maltos balsavimo rezultatus.

Julie aktyviai muzikuoja nuo mažens. Ji dalyvavo daugybėje vietinių ir tarptautinių festivalių, taip pat vaidino ir teatre. Vėliau persikėlė į Jungtinę Karalystę, kur tęsė klasikinės muzikos studijas. Baigusi Karališkąją muzikos akademiją Londone.

2009 metais atlikėja išleido singlą „No one in Heaven“.

## Šaltiniai

## Nuorodos

* Oficiali svetainė – juliezahra.co.uk
Stasys Guiga

**Stasys Guiga** (kovos vardas **Tarzanas**; 1920 m., Mėžionėliai, Švenčionėlių valsčius, Švenčionių apskritis – 1986 m., Činčikos, Švenčionių rajonas) – vienas iš ilgiausiai besislapsčiusių (iki mirties 1986 m.) Lietuvos partizanų.

## Biografija

Buvo Šaulių sąjungos narys. 1944 m. liepą įstojo į Lietuvos laisvės armijos Tigro rinktinės Adolfo Grigonio-Paberžio būrį.

Po 1952 m. vasario 10 d. kautynių su čekistais Pastovių rajono Rinkionių apylinkėje (dabar Gudija) buvusiame bunkeryje (būrio vadas, Tigro rinktinės štabo viršininkas A. Grigonis-Paberžis, partizanai Pranas Grigonis-Ąžuolas, Bronius Laurukėnas-Uosis, žuvo) prasiveržęs pasitraukė ir beveik visą laiką slapstėsi Onutės Činčikaitės sodyboje Činčikose. O. Činčikaitei naktimis padėdavo dirbti įvairius žemės ūkio darbus, taisė žemės ūkio padargus, dirbo naujus.

1986 m. peršalęs šaltame tvarte susirgo plaučių uždegimu. O. Činčikaitei dėl konspiracijos negalint pakviesti gydytojo, mirė. Partizano palaikai buvo slapta palaidoti šalia kaimo augančiame Nevieriškės miškelyje, o atkūrus Lietuvos nepriklausomybę perkelti į Švenčionėlių kapines.

1994 m. pastatytas ir atidengtas skulptoriaus Romo Kazlausko ištašytas antkapinis paminklas.

## Pripažinimas

* 2000 m. gegužės 8 d. pripažintas kario savanorio statusas (po mirties);
* 2000 m. gegužės 15 d. Lietuvos Respublikos Prezidento dekretu apdovanotas Vyčio Kryžiaus 4-ojo laipsnio ordinu (dabar – Vyčio Kryžiaus ordino Karininko kryžius).

## Šaltiniai
Kapitonas Amerika: pirmasis keršytojas

**Kapitonas Amerika: pirmasis keršytojas** ()&nbsp;– 2011 m. JAV superherojų filmas, pastatytas pagal „Marvel“ komiksų herojų Kapitoną Ameriką, prodiusuotas „Marvel Studios“ ir platintas „Paramount Pictures“. Tai penktasis „Marvel Cinematic Universe“ (MCU) filmas. Filmą režisavo Džo Džonstonas, scenarijų parašė Kristoferis Markusas ir Styvenas MakFylis, suvaidino Chris Evans (Styvas Rodžersas / Kapitonas Amerika) kartu su Tomiu Ly Džounsu, Hugo Vyvingu, Heili Atvel, Sebastianu Stanu, Dominyku Kuperiu, Nylu MacDonohu, Dereku Luku ir Stenliu Tuči. Veiksmas vyksta daugiausia Antrojo pasaulinio karo metais, pasakojama istoriją apie Styvą Rodžersą, ligotą vaikiną iš Bruklino, kuris transformuojamas į super karį Kapitoną Ameriką ir privalo sustabdyti Raudonąją Kaukolę, kuris planuoja panaudoti artefaktą vadinamą „Teseraktu“ kaip energijos šaltinį užvaldyti pasauliui.

Filmas „Kapitonas Amerika: pirmasis keršytojas“ prasidėjo nuo 1997 m. sukurtos idėjos ir iš pradžių buvo paskirtas platinti kino studijai „Artisan Entertainment“. Vis dėlto, byla, kuri dėl autorinių teisių nesibaigė iki 2003 m. rugsėjo, sutrukdė šiam projektui. 2005 m. „Marvel Studios“ gavo paskolą iš Merilo Lynčo ir planavo finansuoti bei išleisti filmą kartu su „Paramount Pictures“. Režisieriai Džonas Favro ir Lujis Leterieris buvo susidomėję projekto režisavimu iki kol 2008 m. buvo kreiptasi į Džonstoną. Pagrindinių aktorių vaidmenys buvo paskirti tarp 2010 m. kovo ir birželio. Filmo „Kapitonas Amerika: pirmasis keršytojas“ prodiusavimas prasidėjo 2010 m. birželį, o filmavimas vyko Londone, Mančesteryje, Karvente ir Liverpulyje Jungtinėje Karalystėje bei Los Andžele, JAV. Redaguojant filmą jis buvo konvertuotas ir į 3D formatą.

Filmo „Kapitonas Amerika: pirmasis keršytojas“ premjera įvyko 2011 m. liepos 19 d. Holivude, o visoje šalyje filmas buvo išleistas 2011 m. liepos 22 d. Filmas buvo finansiškai sėkmingas, uždirbo 370 mln. JAV dol. bei sulaukė teigiamų atsiliepimų apie tinkamai pavaizduotą 1940-ųjų metų periodą ir Džonstono režisūrą. Visgi buvo nuomonių, jog filmas neturėjo jokios reikšmės ateinančiam Keršytojų filmui. Tęsinys pavadinimu „Kapitonas Amerika: žiemos karys“ buvo išleistas 2014 m. balandžio 4 d., o trečiasis filmas „Kapitonas Amerika: pilietinis karas“– 2016 m. gegužės 6 d.

## Aktoriai
: *Aktorius&nbsp;– Vaidmuo*
* Chris Evans – Kapitonas Amerika
* Tommy Lee Jones
* Hugo Weaving
* Hayley Atwell
* Sebastian Stan
* Dominic Cooper
* Neal McDonough
* Derek Luke
* Stanley Tucci

## Nuorodos
*
Dvitaškis šokliukas

**Dvitaškis šokliukas** (*Tetrix bipunctata*) – šokliukų šeimos rūšis. Paplitęs Europoje, Azijoje. Lietuvoje nedažnas, bet aptinkamas beveik visur, kur yra tinkamų buveinių.

## Išvaizda
Žiogas nedidelis, 8-11 mm ilgio, rudai, pilkai margas, tvirtai sudėtas, priešnugarėlė praplatėjusi. Sparnai trumpi, dėl to dažniausiai skraidyti negali. Užpakalinės kojos stiprios, dėl to gerai šokinėja. Patinai gali čirpti kojomis trindami į antsparnius.

## Biologija ir ekologija
Žiogas augalėdis, maitinasi samanomis, dumbliais, detritu, taip pat žemomis žolėmis. Buveinė – aptinkamas sauspievėse, kur yra tuščios žemės, auga skurdi augmenija. Taip pat randamas sausose, saulėtose miškų proskynose, kur auga retos samanos.

Žiogas žiemoja suaugėlio stadijoje, įsirausęs į žemę. Gali būti randamas visus metus, bet dažniausiai rudenį ir pavasarį. Vasarą dažniau randamos nimfos.
Patinai čirpia tyliai, o patelės kiaušinius deda dažniausiai į žolių stiebus, bet kartais tiesiog ant žemės.

## Nuorodos
* Paplitimo žemėlapis
* Informacija ir nuotraukos
Šapuras II

**Šapuras II** arba ***Šapuras II Didysis*** (*Šāhpuhr*) – 10-asis Sasanidų imperijos (Persija) valdovas. Jis yra ilgiausiai valdęs Sasanidų valdovas (309–379 m.), o jo valdymo laikotarpis laikomas imperijos „aukso amžiumi“.

Laikoma, kad Šapuras dar nebuvo gimęs, kai mirė jo tėvas, karalius Hormizdas II, ir imperinė taryba jį išrinko valdovu dar būnant motinos įsčiose (jo vyresni broliai buvo pašalinti).

Savo valdymo pradžioje vedė karus su Persijos įlankos arabų klanais, tada, 337 m. mirus imperatoriui Konstantinui, Šapuras II pradėjo karus su Romos imperija. Sasanidai įsiveržė Mesopotamiją ir atkovojo Armėniją. Panašiu metu iš šiaurės pradėjo veržtis klajoklių tautos (skitai, hunai), bet jų žengimą gilyn į Persiją valdovas sustabdė. 358 m. atsinaujino karai su Roma, 363 m. imperatorius Julianas surengė žygį į Sasanidų sostinę Ktesifoną, bet ten patyrė pralaimėjimą, o pats Julianas žuvo. Vėliau imperatorius Jovianas sudarė taiką su Šapuru ir atidavė dalį Romos žemių Artimuosiuose Rytuose. Sasanidams taip pat atiduota Armėnija. Šapuras II jos valdovą Aršaką II paėmė įkaitu, o zoroastrų žyniai bandė įvesti zorastrizmą. Tiesa, romėnai slapta rėmė armėnus ir ragino juos sukilti, bet iškilus grėsmei dėl taikos žlugimo, paramą nutraukė. Sasanidai taip pat įtvirtino valdžią Gruzijoje. Tuo tarpu rytuose Šapuras II pavergė Kušanus ir užvaldė dabartinio Afganistano ir Pakistano žemes.

Šapuras II mirė 379 m., jį soste pakeitė sūnus Šapuras III. Po Šapuro II mirties prasidėjo vidiniai nesutarimai imperijoje, jos galia sumenko.

Šapuro II valdymo metais krikščionys buvo persekiojami, nes laikyti romėnų sąjungininkais. Tuo laikotarpiu baigtas Avestos kanonas, klestėjo zoroastrų dvasininkija.
Alexis Rassine

**Aleksis Rasine** (1919 m. liepos 26 d. Kaune – 1992 m. liepos 25 d. Krolyje, Jungtinė Karalystė) – Lietuvos žydų kilmės Jungtinės karalystės baleto artistas.

## Biografija

Gimė 1919 m. liepos 26 d. Kaune. Būdamas 10 su tėvais išvyko į PAR, kur mokėsi baleto pas Helen Webb. Būdamas 17 išvyko šokti į Paryžių, mokėsi pas Olgą Preobrajenską. 1939 m. išvyko šokti į Londoną, kur dažnai šokdavo su Robert Helpmann ir Nadia Nerina karališkajame baleto teatre. 1976 m. atidarė savo baleto mokyklą. Mirė 1992 m. liepos 25 d. Krolyje.

## Nuorodos

* Nekrologas (ang.)
* Biografija (ang.)